ԾԱՌԱՅՈՒԹՅՈՒՆՆԵՐԻ ՄԱՏՈՒՑՄԱՆ

ՊԱՅՄԱՆԱԳԻՐ 11180220

ք.Երևան 29 նոյեմբեր, 2018թ.

ՀՀ քաղաքացի Արմեն Դանիելյան (Անձնագիր`AM09ggg), այսուհետ սույն պայմանագրի տեքստում ՝ «Ուսանող» , մի կողմից, և «ԷՅՍԻԷՅ» ՍՊԸ-ն, ի դեմս տնօրեն Տիգրան Լալայանի, ով գործում է Կանոնադրության հիման վրա, այսուհետ սույն պայմանագրի տեքստում՝ «Կատարող», մյուս կողմից, այսուհետ սույն պայմանագրի տեքստում միասին անվանվելով «Կողմեր», կնքեցին սույն պայմանագիրը հետևյալի մասին:

* + - 1. **Պայմանագրի առարկան**
  1. Սույն պայմանագրով Կատարողը պարտավորվում է Ուսանողին մատուցել սույն պայմանագրի 1.2 կետում նշված ծառայությունները, իսկ Ուսանողը պարտավորվում է ընդունել Կատարողի մատուցված ծառայությունները և վճարել սույն պայմանագրի 3.1 կետով սահմանված կարգով:
  2. Կատարողը պարտավորվում է Ուսանողին դասավանդել ”JavaScript” ծրագրավորման դասընթացը, որը ներառում է նաև պրակտիկ ուսուցում և խորհրդատվություն (այսուհետ` Ծառայություններ):

**2. Կողմերի իրավունքները և պարտավորությունները**

1. **Կատարողը պարտավոր է ՝**
2. Ծառայությունները մատուցել պատշաճ որակով և ամբողջ ծավալով:

2.1.2 Ապահովել դասընթացների անխափան անցկացման համար անհրաժեշտ հարմարությունները։

2.1.3 Ծառայությունների մատուցմանը խոչընդոտ հանդիսացող խնդիրների առկայության դեպքում հնարավորինս արագ վերացնել դրանք։

* 1. **Ուսանողն իրավունք ունի՝**
     1. Կատարողից պահանջել ”JavaScript” ուսուցման դասընթացները կազմակերպել պատշաճ որակով և համապատասխան որակավորում և գիտելիքներ ունեցող անձի /անձանց միջոցով:
     2. Իր նախաձեռնությամբ դադարեցնել ուսուցումը։
  2. **Ուսանողը պարտավոր է՝**

2.3.1 Ծառայությունների դիմաց վճարել սույն պայմանագրի 3-րդ կետում նշված գնին ու կարգին համապատասխան:

2.3.2 Կատարողի կողմից սահմանված կարգի համաձայն մասնակցել ”JavaScript” ծրագրավորման ուսուցման դասընթացներին և գնահատման օրերին։

2.3.3 Բացակայության դեպքում նախապես զգուշացնել, ուղարկելով նամակ info@aca.am հասցեին։

2.3.4 Խնամքով և նպատակային օգտագործել կատարողի կողմից տրամադրվող գույքը։

2.3.5 Կատարողի կողմից տրամադրվող գույքը Ուսանողի կողմից վնասելու դեպքում, անհապաղ վերանորոգել այն իր սեփական միջոցներով։ Եթե գույքին պատճառվում է վնաս և այն վերանորոգման ենթակա չէ, ապա Ուսանողը պարտավոր է փոխհատուցել հասցված վնասը կամ գույքը փոխարինել նորով։

* 1. **Կատարողն իրավունք ունի՝**
     1. Հրաժարվել սույն պայմանագրի կատարումից եթե`
        1. խախտվում է պայմանագրի 3 կետով սահմանված կարգը 1-ից ավել անգամ։
        2. Ուսանողը չի կատարում կամ թերի է կատարում իրեն հանձնարարված տնային առաջադրանքները։
        3. Ուսանողի կողմից չի նկատվում առաջադիմություն դասընթացների ընթացքում, այն է` ընթացիկ գնահատման օրերի և քննությունների անբավարար արդյունքներ։
        4. Ուսանողը 1 ամսվա ընթացքում 1-ից ավել անգամ անհարգալից բացակայում է դասընթացներից։

1. **Պայմանագրի գինը և վճարման կարգը**
   1. Սույն պայմանագրով Ծառայությունների գինը կազմում է ամսական 42.000 (քառասուներկու հազար) ՀՀ դրամ (այսուհետ՝ Ամսավճար):

Առաջին ամսվա վճարումը կատարվում է մինչև դասընթացի սկիզբը, այնուհետև մինչև յուրաքանչյուր ուսումնական ամսվա սկզբից 10 աշխատանքային օրվա ընթացքում:

* 1. Ուսանողի առաջադիմությունից ելնելով, նրան կարող է տրամադրվել զեղչ, որի դեպքում սույն պայմանագրում նշված գինը կփոխվի հավելվածի միջոցով։
  2. Ամսավճարը վերադարձման ենթակա չէ ցանկացած պարագայում:
  3. Ամսավճարը սահմանված ժամկետում չկատարելու դեպքում յուրաքանչյուր ուշացված օրվա համար Ուսանողից գանձվում է տույժ՝ չվճարված գումարի 0,15%-ի չափով:

**4.Անհաղթահարելի ուժի ազդեցությունը (ՖՈՐՍ-ՄԱԺՈՐ)**

Սույն պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն պայմանագիրը կնքելուց հետո, և որը կողմերը չէին կարող կանխատեսել կամ կանխարգելել:Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը: Եթե արտակարգ ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել պայմանագիրը՝ այդ մասին նախապես տեղյակ պահելով մյուս կողմին:

**5.Այլ պայմաններ**

5.1 Սույն պայմանագիրը կնքվում է 4 ամիս ժամկետով և ուժի մեջ է մտնում այն ստորագրելու պահից:

5.2 Կատարողը իրեն իրավունք է վերապահում փոփոխություններ և լրացումներ կատարել Պայմանագրում, որի վերաբերյալ կտեղեկացնի ուսանողին։

5.3 Սույն պայմանագրի կապակցությամբ ծագած վեճերը լուծվում են բանակցությունների միջոցով: Համաձայնություն ձեռք չբերելու դեպքում վեճերի լուծումը հանձնվոմ է դատարանի քննությանը:

5.4 Սույն պայմանագիրը կնքված է 2 (երկու) օրինակից՝ հայերեն լեզվով, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ: